**. NAPIREND**

**E l ő t e r j e s z t é s**

**Salföld Község Önkormányzata Képviselő-testületének**

**2018. október 26-i nyilvános ülésére**

**Tárgy: Salföld Község Önkormányzata Képviselő-testülete az egyes szociális ellátások szabályozásáról szóló önkormányzati rendelete módosításáról.**

**Előterjesztő: Fábián Gusztáv polgármester**

**Előkészítette: Nagy Éva ügyintéző**

 **Előterjesztő Jogszabállyal nem ellentétes**

 **Tóthné Titz Éva, jegyzőt helyettesítő aljegyző**

Tisztelt Képviselő-testület!

Salföld Község Önkormányzata Képviselő-testülete a településen élő nyugdíjban, nyugdíjszerű ellátásban részesülő idősek részére, valamint a 18. életévét be nem töltött gyermekek részére minden évben december hónapban egyszeri pénzbeli támogatást kíván adni. A támogatás juttatásának feltételeit rendeletben kell szabályozni. A rendelet módosítás a támogatás feltételeit tartalmazza.

INDOKOLÁS

1. A támogatás feltétele, hogy a településen bejelentett lakóhellyel rendelkező személyek, akik a kérelem benyújtásakor nyugdíjban, nyugdíjszerű ellátásban, valamint a kérelem benyújtásáig a 18. életévüket be nem töltött gyermekek szülője évente egy alkalommal december hónapban egyszeri támogatásban részesülhessenek. A támogatás jövedelmi helyzettől független támogatásként kerül megállapításra, mint települési támogatás. A támogatást igényelni kell.

1.§-ban a jogosultság feltételei kerülnek szabályozásra.

2.§-ban a kifizetésre vonatkozó szabályok kerültek megállapításra.

3.§-ban a támogatás összege került szabályozásra.

4.§-ban megállapításra került a rendelet hatálya.

**Előzetes hatásvizsgálat**

**a jogalkotásról szóló 2010. évi CXXX. törvény 17.§ (1) bekezdése alapján**

A rendelet-tervezet címe: Salföld Község Önkormányzata Képviselő-testülete ../2018.(IX…) önkormányzati rendelete az egyes szociális ellátások szabályozásáról szóló 3/2015.(III.2.) önkormányzati rendelete módosításáról

Társadalmi-gazdasági hatása: A szociális támogatásra a településen élők esetében szélesebb kör szerez jogosultságot.

Költségvetési hatása: A település költségvetésében a forrás biztosítani szükséges.

Környezeti, egészségi következményei: nincs

Adminisztratív terheket befolyásoló hatása: adminisztratív hatása van, tekintettel arra, hogy minden jogosultságot határozattal kell megállapítani.

Egyéb hatása: nincs.

A rendelet megalkotásának szükségessége: A Képviselő-testület igénye a támogatás nyújtásának lehetőségére.

A rendelet megalkotása elmaradása esetén várható következmények: nincs

A rendelet alkalmazásához szükséges feltételek: - személyi: nincs

- szervezeti: nincs

- tárgyi: nincs

- pénzügyi: költségvetési forrás biztosítása

Kérem a Tisztelt Képviselő-testületet, hogy az előterjesztést megvitatni szíveskedjenek.

**Salföld Község Önkormányzata Képviselő-testületének**

**…./2018. (…) önkormányzati rendelete**

 **az egyes szociális ellátások szabályozásáról szóló 3/2015.(III.1.)** **önkormányzati rendelete módosításáról**

Salföld Község Önkormányzata Képviselő-testülete a szociális igazgatásról és szociális ellátásokról szóló 1993. évi III. törvény 92. § (1) bekezdés a) pontjában kapott felhatalmazás alapján Magyarország helyi önkormányzatairól szóló 2011. évi CLXXXIX. törvény 13. § (1) bekezdés 8a. pontjában meghatározott feladatkörében eljárva a következőket rendeli el:

**1. §** Salföld Község Önkormányzata Képviselő-testületének az egyes szociális ellátások szabályozásáról szóló 3/2015.(III.2.) önkormányzati rendelete (a továbbiakban: Szr.) 9.§ (1) bekezdése a következő e) ponttal egészül ki:

„e) azok a településen életvitelszerűen élő

ea) időskorú személyek, akik a kérelem benyújtásakor nyugdíjban, nyugdíjszerű ellátásban részesülnek,

eb) 18. életévét be nem töltött gyermek szülője,

ha a támogatás megállapítására irányuló adatlapot ………………………….. benyújtotta.”

**2.§** Az Szr. 5.§-a következő (4) bekezdéssel egészül ki:

„(4) A nyugdíjban és nyugdíjszerű ellátásban részesülő idősek és a 18. életévét be nem töltött gyermekek szülője részére nyújtott települési támogatás kifizetése december 15. napjáig történik a határozat meghozatalát követően.

**3.§** Az Szr. 12. § (1) bekezdése a következő ce) ponttal egészül ki:

„ce) a 9. § (1) bekezdés e) pontja esetén 2018. évben 5.000 Ft, a következő években a mindenkori éves költségvetési rendeletben meghatározott összeg”.

**4.§** Ez a rendelet a kihirdetését követő napon lép hatályba.

 Fábián Gusztáv Tóthné Titz Éva

 polgármester jegyzőt helyettesítő aljegyző

A kihirdetés napja: 2018. . …….

 Tóthné Titz Éva

 jegyzőt helyettesítő aljegyző